ཐུགས་བསྐྱེད་

ཐུགས་བསྐྱེད་ཅེས་པ་ནི་སེམས་ཅན་ཐམས་ཅད་ཀྱི་དོན་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཆེན་པོ་ཐོབ་པར་དམ་བཅའ་བའི་ལྷག་བསམ་མཆོག་གི་སེམས་བསྐྱེད་པ་ལ་ཟེར།

དམིགས་པ།
"ནམ་མཁའ་དང་མཉམ་པའི་སེམ༷ས་ཅ༷ན་ཐ༷མས་ཅ༷ད་བདེ༷་བ་མཆོག་སངས་རྒྱས་ཀྱི་གོ་འཕང་ལ་འགོད་པར་མཛ༷ད་པའི༷་བྱང་ཆུབ་མཆོག་ཏུ་ཐུག༷ས་བསྐྱེད༷་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་ངོས། ༡༦༨ཞེས་གསལ་བ་ལྟར། ཐུགས་བསྐྱེད་ནི་གཞན་དོན་ཇི་ལྟར་སྒྲུབ་ཐབས་ལ་དམིགས་པའི་ཕ་རོལ་ཏུ་ཕྱིན་པ་དྲུག་གི་སྦྱོར་བས་སེམས་ཅན་ལ་ཕན་པ་དཔག་ཏུ་མེད་པར་མཛད་པའི་དགེ་བའི་རྩ་བ་རྒྱ་མཚོ་ལྟ་བུ་འཐོབ་པར་མཛད་དོ། །

"བསམ་པ་སེམས་ཅན་ཐམས་ཅད་བདེ་མཛད་པའི་ཐུགས་བསྐྱེད་པའི་དགེ་བ་རྒྱ་མཚོ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས། ༤༤ཞེས་འབྱུང་བ་ལྟར། ཐུགས་བསྐྱེད་པའི་བསམ་པ་ནི་སེམས་ཅན་ཐམས་ཅད་ལ་བདེ་བ་སྒྲུབ་པའི་འདུན་པ་དང་ལྡན་པ་ཞིག་ཡིན། འདི་ནི་ང་རྒྱལ་དང་ངོམས་ཆོས་སུ་མི་འགྲོ་ཞིང་ཚེགས་ཆུང་ལ་བསོད་ནམས་རྒྱ་ཆེན་པོ་མྱུར་དུ་འགྲུབ་པའི་མན་ངག་ཡིན་པས་གཞན་གྱི་དགེ་རྩ་མཐོང་ཐོས་གང་ཡོད་ལ་བསྒོམ་པར་བྱ་དགོས་གསུངས་སོ། །
དབྱེ་བ།
སྨོན་སེམས། "བྱང་ཆུབ་ཏུ་སྨོན་པའི་སྒོ་ནས་སེམས་བསྐྱེད་པའི་སྨོན་སེམས་དེ་སྤྱོད་པ་ཉམས་ལེན་ལ་ནན་ཏན་དང་བྲལ་ཡང་སངས་རྒྱས་ཉིད་ཀྱི་རྒྱུ་ཡིན་པས་སེམས་བསྐྱེད་དེ་ལས་ནི་མཐར་ཐུག་བྱང་ཆུབ་ཆེན་པོ་འབྱུང་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༦༦ཞེས་གསུངས།

འཇུག་སེམས། "ཇི་ལྟར་སྦྱིན་སོགས་ཉམས་སུ་ལེན་པའི་ནན་ཏན་དང་བཅས་པའི་འཇུག་པའི་སེམས་བསྐྱེད་ལས་རྒྱུ་བསོད་ནམས་དགེ་བའི་ཚོགས་བར་མ་ཆད་པ་རྒྱུན་ཆགས་སུ་འབྱུང་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༦༦ལ་ཟེར།

ཐུགས་བསྐྱེད་བླང་ཚུལ།
ཤེས་བྱ་བསྡུར་ཁུངས་ཀྱི་སྒོ་ནས། "བྱང་ཆུབ་སེམས་དཔའ་རྣམས་ཀྱིས་དང་པོར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཆེན་པོར་ཐུགས་བསྐྱེད་པ་དེ་བཞིན་དུ་བདག་མིང་འདི་ཞེས་བགྱི་བ་ཡང་སློབ་དཔོན་གྱིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཆེན་པོར་སེམས་སྐྱེད་པར་མཛད་དུ་གསོལ་ཞེས་ལན་གསུམ་གྱིས་གསོལ་བ་གདབ་བོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས། ༦༡ཞེས་འབྱུང་བ་ལྟར་ཐུགས་བསྐྱེད་སྐབས་སློབ་དཔོན་གྱི་དྲུང་དུ་གསོལ་བ་ལན་གསུམ་གདབ་དགོས།

རིམ་གྱི་སྒོ་ནས། "སེམས་ཅན་ཐམས་ཅད་ལ་བྱམས་པ་སྒོམ། དེའི་སྡུག་བསྔལ་ལ་སྙིང་རྗེ་སྐྱེད། དེ་ལས་སྐྱོབ་ནུས་པ་སངས་རྒྱས་ལས་མེད་པས་བདག་གིས་དེ་ཐོབ་པར་བྱས་ཏེ་སྡུག་བསྔལ་ལས་བསྐྱབ་བོ་"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས། ༦༡-༦༢ཞེས་གསལ་བ་ལྟར་སྔོན་དུ་བྱམས་པ་དང་སྙིང་རྗེ་སྒོམ་ཞིང་། དེ་ནས་སངས་རྒྱས་ཀྱི་ས་ཐོབ་པར་དམ་བཅའ་བའི་སེམས་བསྐྱེད་དགོས།
ཕན་ཡོན།
ཐུགས་བསྐྱེད་རང་ཉིད་ཀྱི་ཕན་ཡོན། "ཐུགས་བསྐྱེད་པའི་ཚེ་སྐད་ཅིག་རེ་རེར་འབྱུང་བའི་དགེ་བའི་རྩ་བ་ཡང་མཐའ་དང་གཏིང་མི་དཔོག་པ་རྒྱ་མཚོ་ལྟ་བུ་འབྱུང་བ་དེ་དང༌། སྦྱོར་བ་ཁྱད་པར་ཅན་ཕར་ཕྱིན་དྲུག་དང་བསྡུ་བཞི་སོགས་ཀྱི་སྤྱོད་པ་ཉམས་སུ་ལེན་པའི་བྱ་བ་ཁྱད་པར་ཅན་གྱིས་དངོས་སུ་ཟིན་པའི་འཇུག་པ་སེམས་བསྐྱེད་ཀྱི་སྒོ་ནས་སེམས་ཅན་ཐམས་ཅད་ལ་དངོས་སུ་ཕན་པ་དང་བདེ་བ་སྐྱེད་པར་མཛད་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། ༡༥༢ཞེས་གསལ་བ་ལྟར་ཐུགས་བསྐྱེད་ཀྱི་སྐད་ཅིག་རེ་རེ་ལ་ཡང་རྒྱ་མཚོ་ལྟ་བུའི་དགེ་བའི་རྩ་བ་འབྱུང་ངོ་། །
བསྡུས་དོན།
ཐུགས་བསྐྱེད་ཞེས་པ་ནི་ཆོས་ཕྱོགས་ཀྱི་ལས་རྩ་གལ་ཆེ་ཤོས་ཀྱི་གཅིག་ཡིན་ཏེ། སེམས་ཅན་ཐམས་ཅད་ཀྱི་དོན་དུ་བླ་ན་མེད་པའི་བྱང་ཆུབ་ཐོབ་པར་དམ་བཅའ་བའི་ལྷག་བསམ་དམ་པའི་སེམས་བསྐྱེད་པ་ཞིག་ཡིན། འདི་ལ་སྨོན་པའི་སེམས་དང་འཇུག་པའི་སེམས་གཉིས་སུ་དབྱེ་ཞིང་། སྔོན་དུ་བྱམས་སྙིང་རྗེ་སྒོམ་ཞིང་སློབ་དཔོན་གྱི་སྨད་དུ་བླང་དགོས། ཐུགས་བསྐྱེད་ཀྱི་ཕན་ཡོན་ནི་རྒྱ་མཚོ་ལྟ་བུ་ཡིན་པས་ཐེག་པ་ཆེན་པོའི་གཙོ་བོར་གྱུར་པ་ཞིག་ཡིན་ནོ། །
ལུང་ཁུངས།